OpenLLM-France/wikimedia huggingface dataset:
# Bilal Ag Acherif

Bilal Ag Acherif (francès: Bilal ag Asherif) (Mali, 1977) és el secretari general del Moviment Nacional per a l'Alliberament de l'Azawad.
El 26 de juny de 2012, Bilal Ag Acherif fou ferit en els enfrontaments entre combatents de l'MNLA i l'islamista Moviment per a la Unicitat i la Gihad a l'Àfrica Occidental, un cobel·ligerant de l'MNLA durant la rebel·lió tuareg de 2012. Segons un portaveu de l'MNLA, fou traslladat a Burkina Faso per ser atés.

## Referències

* ↑ Mali's shaky rebel alliance and a looming war.
* ↑ «Tuareg rebels announce 'end of military operations' in Mali». Agence France-Presse. Channel NewsAsia, 05-04-2012 [Consulta: 6 abril 2012]. Arxivat 2012-04-06 a Wayback Machine. «Còpia arxivada». Arxivat de l'original el 2012-04-06. [Consulta: 15 setembre 2020].
* ↑ «Explainer: Tuareg-led rebellion in north Mali - Africa». Al Jazeera English, 03-04-2012. [Consulta: 6 abril 2012].
* ↑ «Mali: Islamists seize Gao from Tuareg rebels». BBC News, 27-06-2012. [Consulta: 27 juny 2012].
# Paneas

Paneas o Panias o Paneias, més coneguda per Cesarea Paneas/Cesarea Philippi o Cesarea de Filip (el seu nom modern és Banias o Baniyas), fou una ciutat de Galilea. Ptolemeu i Hièrocles l'esmenten com a ciutat de Fenícia, situada a les fonts del Jordà i al peu de les muntanyes Panium, una branca de les muntanyes del Líban on hi havia una cova dedicada a Pan. La ciutat antiga adorava Baal, però el culte fou substituït pel de Pan i, llavors, va rebre el nom de Panees. Herodes el Gran hi va construir un temple en honor d'August. Era a uns 6 km de Laish o Dan. Fou restaurada i engrandida pel tetrarca Herodes Filip II (mort l'any 34), que li va donar el nom en honor de l'emperador August i el sobrenom de Philippi en honor propi, per distingir-la de l'altra Cesarea de Palestina. Més tard, es va dir Nerònies (Neronias), sota Herodes Agripa II, en honor de Neró. En època cristiana fou un bisbat.
# Log4j

Log4j és una utilitat de registre basada en Java, i és un dels molts projectes des de l'Apache Software Foundation. S'utilitza principalment com a eina de depuració. Ha estat implementada en altres llenguatges com: C, C++, C#, Perl, Python, Ruby i Eiffel.

## Enllaços externs

* Pàgina oficial de Log4j (anglès)
* Log4j Wiki (anglès)
# Torta

* Per a altres significats, vegeu «Torta (desambiguació)».
Una torta és un pa de pagès rodó occità, molt semblant al català. Se sol tallar en llesques primes, es pot demanar que en facin a la fleca, i dura sense assecar-se bastants dies. És el que s'utilitzava tradicionalment per a fer sopes. Normalment es pot comprar en dues mides diferents. El blat que s'utilitza és parcialment integral, la qual cosa dona un color una mica fosc a la molla. És menys alt, sis centímetres el punt més alt, i una mica més dens que els pans de pagès catalans.

## Referències

* ↑ La société rurale traditionnelle en Limousin, llibre I, pàg. 105

## Vegeu també

* Altres "pans" occitans i companatges
* Torta de gaspatxo
* Xakhxukha
Viccionari
# Kaulakau

Kaulakau va ser un quartet de folk-jazz o jazz-fusió català que va estar actiu entre el 2006 i el 2015. Va ser integrat per Marc Egea (viola de roda), Jordi Molina (tenora), Franco Molinari (contrabaix) i Enric Canada (bateria). El 2012 en Vasco Trilla va substituir l'Enric Canada a la bateria. Durant la darrera etapa, s'integrà el saxofonista de jazz Miguel Fernández substituint en Jordi Molina. El grup va actuar en importants festivals de jazz i de world music de tot Catalunya, l'Estat espanyol i de la resta del món (Moldàvia, Romania, Itàlia, Rússia, Mèxic, Guatemala, França entre d'altres.). Els integrants del grup provenien de diferents escenes musicals com el folk, la música clàssica, el jazz, el rock o la música experimental. Van començar a treballar junts sense la intenció de barrejar l'estil de cada membre. Segons ells mateixos, el resultat estava entre el folk i el jazz. El darrer concert de la formació va ser a la Plaça Sant Jaume de Barcelona, el setembre del 2015, durant les Festes de la Mercè, amb tots els seus integrants (excepte l'Enric Canada) i amb la Cobla Sant Jordi Ciutat de Barcelona.

## Discografia

* 2008: Bernoiver. Discmedi.
* 2010: In Fabula. Discmedi.
* 2013: Mare Uut (amb KAULAKAU + COBLA SANT JORDI). Discmedi. Premi Enderrock al millor disc de folk el 2011.
* 2014: Homo Kaulakensis (amb KAULAKAU). Discordian Records.

## Referències

* ↑ «Kaulakau». Catalan Sounds. (Institut Ramon Llull (CC-BY-SA)). Arxivat de l'original el 2016-03-08. [Consulta: 31 gener 2016].
* ↑ «La fusió de Kaulakau i la Cobla Sant Jordi & Eulàlia: una barcelonina rebel del segle quart». web. CCMA. [Consulta: 31 gener 2016].
* ↑ Enderrock.cat. «Kaulakau - Bernoiver». [Consulta: 21 juny 2018].
* ↑ Enderrock.cat. «Kaulakau - In Fabula». [Consulta: 21 juny 2018].
* ↑ Enderrock.cat. «Kaulakau i Cobla Sant Jordi - Ciutat de Barcelona - Mare Uut». [Consulta: 21 juny 2018].
* ↑ «Sanjosex i Kaulakau, premiats». El Punt Avui.
* ↑ «Homo Kaulakensis by Kaulakau». [Consulta: 21 juny 2018].
# Forn de calç de Ribatallada

El Forn de calç de Ribatallada és una obra de Sabadell (Vallès Occidental) inclosa a l'Inventari del Patrimoni Arquitectònic de Catalunya.

## Descripció

El forn de calç és una estructura excavada en un marge superior al peu del camí que ressegueix el riu, tocant a l'entrega del Torrent de Ribatallada amb el riu Ripoll. La rehabilitació del forn de calç ve a consolidar l'estructura del forn a través de la construcció d'una anella de formigó armat, de la mateixa manera que s'ha consolidat l'obertura d'alimentació de llenya durant el procés de calcificació, i per acabar s'han instal·lat elements de seguretat per evitar caigudes dels visitants del forn.

## Referències

* ↑ «Forn de calç de Ribatallada». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 1r novembre 2017].
# Marmosa paraguayana

Marmosa paraguayana és un marsupial omnívor arborícola de la família dels didèlfids. Els insectes són un component important de la seva dieta. És nadiu dels boscos costaners atlàntics del Brasil i el Paraguai.

## Referències

* ↑ Brito, D.; Astua de Moraes, D.; Lew, D.; Soriano, P. Micoureus paraguayanus. UICN 2008. Llista Vermella d'espècies amenaçades de la UICN, edició 2008, consultada el 22 març 2009.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Black is Beltza (còmic)

* Aquest article tracta sobre el còmic. Si cerqueu la pel·lícula, vegeu «Black is Beltza».
Black is Beltza és una novel·la gràfica escrita per Fermin Muguruza i Harkaitz Cano i il·lustrada per Jorge Alderete, publicada l'any 2014. Paralel·lament a la presentació del llibre, es va dur a terme una exposició al centre cultural La Alhóndiga de Bilbao.
L'any 2018 se'n va fer una adaptació cinematogràfica sota la direcció del mateix Fermin Muguruza.

## Sinopsi

Black is Beltza parteix d'un fet real: la desfilada dels gegants de Pamplona per la Cinquena Avinguda de Nova York l'any 1965, en què, a causa dels disturbis racials, es va prohibir que sortissin els dos gegants negres de la comparsa. Amb aquest punt de partida, el protagonista de la història, un jove d'origen basc-francés anomenat Manex Unanue, emprén un viatge per diverses ciutats del món i contexts històrics dels anys seixanta, com, per exemple, els disturbis als Estats Units d'Amèrica arran de l'assassinat de Malcom X, l'espionatge durant la Guerra Freda, la mort del Che Guevara a Bolívia, o la dictadura franquista, entre d'altres.

## Referències

* ↑ Velez, Natxo. «Fermin Muguruza: ‘Black is Beltza’ es más que un cómic» (en castellà). eitb.eus, 03-12-2014. [Consulta: 9 maig 2020].
* ↑ Jiménez, Eneko Ruiz «El gigante negro de Pamplona en Nueva York, según Fermin Muguruza» (en castellà). El País [Madrid], 13-11-2014. ISSN: 1134-6582.
* ↑ Joce, Verónica. «La esencia de los años 60 en ‘Black is Beltza’, por Fermín Muguruza» (en castellà). Gráffica, 26-09-2018. Arxivat de l'original el 2021-05-18. [Consulta: 9 maig 2020].
* ↑ «Black is Beltza: un paseo por los movimientos sociales de los 60 | Cactus» (en castellà), 13-11-2014. Arxivat de l'original el 2019-02-02. [Consulta: 26 agost 2020].

## Enllaços externs

* Black is Beltza - Lloc web oficial (castellà)
# Paneci

Paneci és el nom dels següents personatges:
* Paneci de Leontins o Paneti de Leontins, tirà de Leontins el 608 aC
* Paneci de Tenos o Paneti de Tenos, militar de Tenos
* Paneci de Rodes o Paneti de Rodes, gramàtic grec
* Paneci (filòsof), filòsof estoic del segle ii aC.
# Taígete

En la mitologia grega, Táigete (en grec antic, Ταϋγέτη: Taygète) és una de les set Plèiades, per tant filla d'Atles i Plèione. Va ser estimada per Zeus, si bé al principi va refusar i va demanar ajuda per escapar a la deessa Artemisa. Aquesta la va convertir en cérvol i li va consagrar la Cérvola de Cerinea.
Segons altres autors, Táigete va acabar cedint a Zeus, i junts van tenir un fill: Lacedèmon.

## Referències

* ↑ «Taígete». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Pseudo-Apolodoro: Biblioteca mitològica, III.10.1 & 3
* Ovidi: Fastos, IV.174
* Píndar: Odes; Olímpica III, 44
* Virgili: Geòrgiques, IV, 231
# Love Wrecked

Love Wrecked és una comèdia romàntica estatunidenca dirigida per Randal Kleiser i estrenada l'any 2007. Ha estat doblada al català.

## Argument

Jenny (Amanda Bynes) és una jove de 18 anys que descobreix entusiasmada que la seva estrella de rock favorita, Jason (Chris Carmack), s'allotjarà en el resort tropical en el qual ella està treballant. Per estar prop d'ell, es cola com a polissó en un exclusiu creuer, però un tempesta intempestiva fa que Jason caigui al mar. Sense pensar-ho, Jenny es llança a salvar-ho, amb el que tots dos seran arrossegats a la deriva fins a una "illa deserta". Al poc temps, Jenny s'adonarà que l'illa deserta en la qual creia estar, en realitat és una platja a pocs metres de l'hotel, però si l'hi diu a Jason, perdrà l'oportunitat d'estar prop del seu ídol.

## Repartiment

* Amanda Bynes: Jenny Taylor
* Chris Carmack: Jason Masters
* Jonathan Bennett: Ryan Howell
* Jamie Lynn Discala: Alexis Manetti
* Susan Duerden: Bree Taylor
* Fred Willard: Ben Taylor
* Jackie Long: Chase
* Joey Kern: Milo Dinsdale
* Lance Bass: Dan James
* Kathy Griffin: Belinda
* Alfonso Ribeiro: Brent Hernandez
* Connor Matheus: Otis Venable
* Suzanne Kent: Cinderella Venable

## Crítica

* "Amb el potencial per ser una intel·ligent comèdia negra, aquest confús film acaba sent un mediocre escapisme només per a les jovenetes. (...) Puntuació: ★★ (sobre 5)."

## Referències

* ↑ «ésAdir > Filmoteca: pel·lícules > Love wrecked». [Consulta: 15 gener 2019].
* ↑ «Love Wrecked (2005)» (en anglès). [Consulta: 15 gener 2019].
* ↑ Smith, Anna «Love Wrecked». Empire.
# Universitat Comunista dels Països Catalans

La Universitat Comunista dels Països Catalans (UCPC) és un projecte formatiu, constituït l'any 2007, com una aposta en formació política basada en quatre cursos, distribuïts en quatre anys, amb l'objectiu de servir com a eina per a resoldre la necessitat de formació sòlida en teoria marxista i en clau de Països Catalans.
El projecte, que va néixer després d'un procés de reflexió entorn de la necessitat expressada des de 1998 per l'Esquerra Independentista, té com a objectiu cercar una proposta docent que pugui ser útil a totes aquelles persones i organitzacions que, des del sindicalisme, l'ecologisme, l'associacionisme veïnal, la fàbrica, el camp, els centres educatius, la lluita feminista o en qualsevol altre marc de la lluita de classes, estan lluitant activament pel socialisme i la independència dels Països Catalans. Així, la UCPC es concep com un projecte que té com a propòsit el de contribuir a superar les mancances i dèficits en aquest àmbit, contribuint a donar elements per a l'anàlisi i la transformació de la realitat. Així, doncs, la UCPC impulsa una carrera de quatre anys, amb continguts progressius quant a complexitat i profunditat teòrica.
A més del seu portal web, disposa d'un campus virtual i també d'una biblioteca, hemeroteca i filmoteca digitals, i compta amb professorat de diversos àmbits acadèmics, com historiadors, economistes, metges, agricultors, filòsofs i sindicalistes. També té com a professors històrics militants de l'esquerra independentista basca com Justo de la Cueva i Iñaki Gil de San Vicente, el professor de la Universitat Central de Las Villas, Yodenis Guirola, i activistes com Josep Consola.

## Referències

* ↑ Tur, Armando. «La Universitat Comunista dels Països Catalans desembarca per primer cop a les Balears». Ara Balears, 02-02-2018. [Consulta: 24 desembre 2023].
* ↑ «La Universitat Comunista dels Països Catalans obre el període d'inscripcions». Nació Digital, 25-09-2008. [Consulta: 24 desembre 2023].
* ↑ «La Universitat Comunista dels Països Catalans (UCPC) comença a caminar». Llibertat.cat, 29-09-2007 [Consulta: 10 gener 2021].
* ↑ «La Universitat Comunista dels Països Catalans arriba a Girona». VilaWeb, 09-01-2010 [Consulta: 10 gener 2021].
* ↑ Llibertat.cat. «Josep Consola: "El debat ciència burgesa versus ciència proletària va formar part dels primers anys de la revolució soviètica"». Llibertat.cat, 19-06-2023. [Consulta: 24 desembre 2023].
# Kaundorf

Kaundorf (en luxemburguès: Kauneref; en alemany: Kaundorf) és una vila i centre administratiu de la comuna de Lac de la Haute-Sûre situada al districte de Diekirch del cantó de Wiltz. Està a uns 38 km de distància de la ciutat de Luxemburg.

## Referències

* ↑ «Kaundorf». [Consulta: 3 octubre 2015].
# Fort de Jamrud

El Fort de Jamrud és una antiga fortalesa a l'agència del Khyber, una de les zones de les Àrees Tribals d'Administració Federal al Pakistan i antigament al districte de Peshawar, propera al pas de Khyber. El poble de Jamrud (Urdú: جمرود) està a la vora del fort.
La fortalesa fou ocupada per Hari Singh, general de Ranjit Singh de Lahore, el [1836]; l'abril de 1837 Dost Muhammad, l'emir afganès, va enviar una tropa per atacar als sikhs i després d'una batalla incerta els afganesos no van aconseguir el seu objectiu però el general Hari Singh va morir.
Durant les operacions militars de 1878-1879 va esdevenir la fortalesa extrema de la frontera amb l'Afganistan en el territori en poder dels britànics. Aquestos el van reforçar i ampliar per acollir guarnició de 350 homes hi fou seu del cos dels Khyber Rifles.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Marmosa taronja

La marmosa taronja (Marmosa xerophila) és una espècie d'opòssum de la família dels didèlfids. Viu a Colòmbia i Veneçuela.

## Referències

* ↑ Gardner, Alfred. Wilson, D. E. (ed.); Reeder, D. M. (ed.). Mammal Species of the World. 3a edició. Johns Hopkins University Press, 16 novembre 2005, p. 10. ISBN 0-801-88221-4.
* ↑ Weksler, M.; Patterson, B i Bonvicino, C. Marmosa xerophila. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents d'opòssums :
Regne Animalia · Embrancament Chordata · Classe Mammalia · Infraclasse Metatheria :
Subfamília Caluromyinae :
Subfamília Didelphinae (continua més avall) :
Subfamília Didelphinae (continua més amunt) :
# Bronze de canó

El bronze de canó és un bronze especial amb un contingut d'estany, Sn, entre el 8 i l'11%. L'aliatge està constituït majoritàriament per coure, Cu, (88-90%) i zinc, Zn (2-4%). Fou emprat antigament per a fabricar canons d'artilleria i actualment s'empra per a fabricar coixinets i peces que hagin de suportar desgastaments i corrosions. Té una coloració groga rogenca, és més dur i fusible que el coure i és un poc mal·leable. Els dos tipus més coneguts són:
* Metall de l'Almirallat: 88% de coure, 10% d'estany i 2% de zinc.
* Metall Americà: 88% de coure, 8% d'estany i 4% de zinc.

## Referències

* ↑ Gil, F.J; Manero, J.M. Metalografía. Edicions UPC, 2005. ISBN 9788483018040.
* 1 2 Morral, F.M. Metalurgia general. Reverte, 1985. ISBN 9788429160734.
* ↑ Julián, I. Diccionario de Química. Editorial Complutense, 2003. ISBN 9788489784727.
* ↑ Torres, D.A. Tratado elemental de química: Arreglado para el curso de humanidades del Instituto nacional. Libreria Central de Augusto Raymond, 1869.
# Sub-districte de Hadera

El Sub-districte de Hadera té una superfície de 53 quilòmetres quadrats, té una població de 76.300 habitants i una densitat de població de 1.439 habitants per quilòmetre quadrat. El seu president és Chaim Avitan. El sub-districte de Hadera forma part del Districte de Haifa.

## Ciutats

* Baqa-Jatt
* Hadera
* Or Aqiva
* Umm al-Fahm

## Consells locals

* Arara
* Basma
* Binyamina-Guivat Ada
* Cesarea
* Fureidis
* Jisr az-Zarqa
* Kafr Qara
* Maale Iron
* Pardes Hanna-Karkur
* Qatsir-Harix
* Zichron Yaakov

## Consells regionals

* Al·lona
* Consell Regional de Menashe

## Referències

* ↑ www.ciudades.co/
# Luigi Borghetti

Luigi Borghetti (Rho, ciutat metropolitana de Milà, 31 de gener de 1943) va ser un ciclista italià que fou professional del 1970 a 1977. Va combinar la carretera amb el ciclisme en pista, aconseguint dues medalles, una d'elles d'or, als Campionats del món amateurs en Velocitat. Va participar en els Jocs Olímpics de 1968.

## Palmarès en pista

* 1968
** Campió del món de velocitat amateur

## Palmarès en ruta

* 1964
** 1r a la Targa Libero Ferrario
* 1965
** 1r a la Targa Libero Ferrario
* 1967
** 1r a la Coppa San Geo

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Turó de la Cova de Vicenç

El Turó de la Cova de Vicenç és una muntanya de 140 metres que es troba al municipi dels Garidells, a la comarca de l'Alt Camp.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Johann Peter Eckermann

Johann Peter Eckermann (Winsen, 21 de setembre de 1792 - Weimar, 3 de desembre de 1854) va ser un escriptor, filòsof i dramaturg romàntic amic íntim de Goethe.

## Enllaços externs

* «Bibliografia relacionada amb Johann Peter Eckermann» (en alemany). Al catàleg de la Biblioteca Nacional d'Alemanya.
* http://www.glanzundelend.de/konstanteseiten/eckermann.htm
* http://gutenberg.spiegel.de/autoren/eckerman.htm
* http://www.weimar-lese.de/index.php?article_id=507
* http://nbn-resolving.de/urn:nbn:de:bvb:355-ubr06720-1
# Maso di Banco

Maso di Banco o Maso di Banco Giottino (Florència ? - 1348 Florència) va ser un pintor italià del segle xiv, que va treballar a Florència (Itàlia). El seu estil rep les influències de Giotto di Bondone, i és, al costat de Taddeo Gaddi, un dels seus alumnes més actius i destacats.

## Biografia

Se'n sap poc de la seva vida. Està documentat cap a 1320. Es creu que va morir durant la pesta de l'any 1348. La seva presència està atestada al taller del seu mestre, participant en les pintures dels grans frescs encarregats pel rei Robert I de Nàpols per al Castell Nou de Nàpols. També va participar en els treballs de Giotto a la Basílica de la Santa Creu de Florència. El seu fresc d'un «Judici particular» es troba en la tomba de la família Bardi, en una capella del transsepte de la Santa Creu, representa la família pregant per la seva ànima davant de Jesucrist. Datada d'al voltant del 1340, Giorgio Vasari va atribuir erròniament aquests frescos a Giottino. La seva obra es caracteritza per ésser composicions austeres i planes.

## Obres destacades

Partint de l'estudi de la sèrie de pintures de la Història de sant Silvestre i de Constantino de la capella Bardi di Vernio de la Santa Creu, ha estat possible reconstruir la tipologia de la pintura de Maso i atribuir-li les següents obres:
* un fresc en la lluneta amb Coronació de la Mare de Déu (ara al Museu dell'Opera del Duomo (Florència));
* un políptic desmembrat, dels quals avui solament queden la Mare de Déu am l'Infant al (Gemäldegalerie (Berlín)) i el Sant Antoni de Pàdua al (Museu Metropolità d'Art de Nova York);
* el retaule de l'església de Santo Spirito a Florència;
* la taula amb la Madonna della Cintola (Gemäldegalerie (Berlín));
* la Coronació de la Mare de Déu (Museu de Belles Arts de Budapest);
* la Dormició de la Mare de Déu (Museu Condé, Chantilly);
* un tríptic portàtil (Museu Brooklyn, Nova York);
* Capella Bardi di Vernio
* Capella Bardi di Vernio
* Capella Bardi di Vernio
* Coronació de la Mare de Déu Museu de Belles Arts de Budapest
* Dormició de la Mare de Déu (Museu Condé, Chantilly
* Mare de Déu am l'Infant Gemäldegalerie (Berlín)
* Sant Antoni de Pàdua Museu Metropolità d'Art de Nova York

## Referències

* ↑ Maso di Banco. La cappella di San Silvestro, a cura di C. Acidini Luchinat - E. Neri Lusanna, Milano 1998 (italià)

## Bibliografia

* Biografía en Los maestros de la pintura occidental, p. 728, Taschen, 2005, ISBN 3-8228-4744-5 (castellà)

## Enllaços externs

* «Maso di Banco (Biography)» (en anglès). Web Gallery of Art. [Consulta: 1r novembre 2014].
# Boirina

La boirina o boirim és un fenomen meteorològic superficial de reducció de la visibilitat que consisteix en la suspensió de gotes d'aigua d'una mida entre 50 i 200 micròmetres de diàmetre, o de partícules higroscòpiques humides, que redueixen la visibilitat horitzontal en una distància d'entre 1 i 10 quilòmetres.

## Observació

La seva coloració és grisenca, tret que la distingeix sovint de la boira veritable. La humitat relativa és igual o superior al 70% en terres interiors i del 80% en la costa o zones molt influïdes per la presència del mar o grans masses d'aigua. Sovint és difícil distingir la calitja de la boirina, tot i que les petites diferències de coloració hi poden ajudar, no és del tot fiable la diferència de color.
El més fiable és disposar d'aparell enregistrador d'humitat relativa. En cas contrari, hi poden haver altres signes que puguin resoldre el dubte, per exemple l'existència de núvols baixos (si són estrats, millor) que és senyal que el fenomen observat és la boirina. La boirina sovint esdevé un estadi intermedi cap a la formació o la dispersió de la boira. Aquest fenomen es pot observar gairebé durant tot l'any i a bona part de la geografia catalana.
La boirina s'arriba a captar estenent xarxes de malla plàstica col·locades verticalment. Les petites gotes es dipositen en la trama de la tela i en augmentar de mida són atretes per la gravetat o poden ser conduïdes a un tanc d'emmagatzemament per al seu ús tant com a aigua potable o com a aigua per a reg.

## Diferència amb la boira

L'única diferència entre boirina i boira és la visibilitat: Si el fenomen meteorològic dona una visió d'1 km o menys, és considerat com a boira; i si permet veure més d'1 km, el fenomen és considerat com a boirina. Vist en la distància, la boirina pren més la tonalitat de l'aire (grisenc/blavós), mentre que la boira és més blanquinosa. La boirina com la calitja fa visibles els raigs de sol, al contrari, la boira a causa de la seva alta densitat de partícules no fa visibles els raigs de sol.

## Símbols meteorològics

| Símbol | Número | Descripció |
| Boirina | 10 | Boirina |

## Vegeu també

* Calitja

## Referències

* 1 2 3 «Boirina». Meteocat. Gencat. [Consulta: 24 febrer 2015].
* ↑ Secció Conservació de National Geographic en castellà. Maig 2010
* ↑ Fontserè i Riba, Eduard. Assaig d'un vocabulari meteorològic Català. Institut d'Estudis Catalans, 1948, p. 17.
Viccionari